mk pt mk mk mk wuu mk mk mk mk ja en zh zh ja ja zh zh mk mk mk mk de mk mk mk zh zh mk mk mk wuu mk en en en en mk en en mk en en en en en mk
Полицијата во Хонг Конг ги закажува апсењата со активистите на Окупирај го Центарот
Објавено на 5 февруари 2015 15:08 GMT 1 · Напишано од Oiwan Lam Преведено од Гоце Арсовски
Категории: Источна Азија, Хонгконг, Граѓански медиуми, Закон, Политика, Протест
Полицијата во Хонг Конг ги закажа апсењата на четворица членови на студентската групи на активисти, “Scholarism” на 16 јануари 2015. Фотографија од Фејсбук страницата на inmediahk.net.
Повеќето од нас се навикнати да резервираат маси во ресторан. Како би изреагирале ако полицијата се обиде да го закаже вашето апсење? Ова можеби звучи смешно, но досега полицијата во Хонг Конг го направи токму тоа со нешто повеќе од 50 активисти по завршувањето на масовните мирни протести, наречени движење Окупирај го Центарот [2], серија протести барајќи вистинско, универзално право на глас од највисоките лидери во Хонг Конг.
Активистите беа уапсени под обвиненија за поттикнување и учество во нелегални собири помеѓу септември и декември минатата година. Иако беа пуштени на слобода по „закажувањата за апсење“, активистите веруваат [3] дека апсењата имаат за цел создавање атмосфера на бел терор со што обичните граѓани би се обесхрабриле да учестуваат во наредни протести. Но, од полицијата ја бранеа нивната позиција дека тие само биле „цивилизирани“ во нивната акција.
Лам Шун Хин, студентски активист од „Scholarism“, го опиша на Фејсбук „цивилизираниот“ телефонски повик кој го добил од полициското „одделение за организиран криминал“ на 6 јануари (виа страницата на Scholarism [4]):
„Здраво, Лам Шун Хин, јас сум одделението за организиран криминал…“
Повикот во 10 наутро ме разбуди и јас знаев дека најверојатно ќе бидам уапсен…
„Се сомневаме дека си бил вмешан во планирањето и организирањето на нелегален собир и би сакале да те поканиме да помогнеш на нашата истрагата наредната недела.“
„Дали ќе ме уапсите веднаш на тој ден?“
Драги пријатели, ве молам не грижете се. Кога истрчав на Граѓанскиот плоштад [кој се наоѓа пред седиштетот на владата на 27 септември, 2014, инцидент кој ги започна масовните протести], јас исто така бев уапсен. Психолошки се подготвив за ова. Бестрашен сум во прифаќање на последиците од граѓанската непослушност.
Верувам дека Бог не учи да бидеме праведни на земјата и да сочуствуваме со нашите блиски. Кога се соочувам со бел терор, јас ќе работам заедно со Бог и моето скромно срце.
Вонг Хои Минг, искусен активист кој е апсен повеќе пати во изминативе две години, објасни зошто полицијата ги апси [5] на тој начин:
Како одбраа да реагираат на така глупав начин. Тие не одлучиле дека ќе ги тужат и ги ослободија без никакви услови [активистите одбиваат да платат било каква кауција]. Со тоа, тие мораат повторно да ја започнат целата процедура на апсење доколку одлучат да продолжат со обвиненијата. Одговорот е едноставен. Полицијата и Министерството за правда не ги подготвиле потребните легални документи [за] судењето. Тогаш зошто не чекаат додека не ги соберат сите потребни документи пред да ги уапсат активистите? И овој одговор е исто така едноставен, бидејќи шефот на полицијата Енди Цанг јавно тврдеше дека ќе ги „уапси“ активистите во протестите со окупацијата најмногу три месеци по расчистувањето на демонстрациите.
Апсењата и пуштањето на слобода се во служба на јавната изјава на шефот на полицијата. Да се покаже дека авторитетот на полицијата е голем и за тој да покаже на Кинеската Комунистичка партија дека е  ‘ефективен’. Од тој агол, и полицајците и уапсените се претворија во политички алатки за создавање на херојската слика на шефот на полицијата.
Во секоја смисла, „цивилизираните“ апсења со закажување се полни со црн хумор, кој беше фатен во една вирална фотографија која циркулираше викендов. Фотографијата прикажува три антички фигури, најпознатите херои од периодот на Трите Кралства – Liu Beij [6], Guan Yu [7] и Zhang Fei [8] – како стојат пред влезот на Монг Кок полициската станица. Интересно, Guan Yu, кој ја претставува правдата, е бог обожуван од многу локални полицајци. Нетизените се шегуваа дека полицијата исто така ги закажала апсењата на овие три историски фигури.
Тројца антички кинески херои стојат пред полициската станица Монг Кок. Нетизените се прашуваа дали и тие имаат закажано со полицијата. Фотографија од Фејсбук страницата на Мокинг Џер.
Article printed from Global Voices на македонски: https://mk.globalvoices.org
URL to article: https://mk.globalvoices.org/02/05/23272/
URLs in this post:
[2] движење Окупирај го Центарот: https://globalvoicesonline.org/specialcoverage/hong-kongs-umbrella-revolution/
[5] објасни зошто полицијата ги апси: http://www.inmediahk.net/node/1030711
[6] Liu Beij: http://en.wikipedia.org/wiki/Liu_Bei
[7] Guan Yu: http://en.wikipedia.org/wiki/Guan_Yu
[8] Zhang Fei: http://en.wikipedia.org/wiki/Zhang_Fei
Click here to print.
Криејтив комонс - Наведи извор 3.0 - Некои права задржани: https://creativecommons.org/licenses/by/3.0/